ตลท.สั่ง ZMICO แจง Trading Alert List พร้อมจับติด Cash Balance เริ่มพรุ่งนี้!
ตลท.สั่ง ZMICO แจง Trading Alert List พร้อมจับติด Cash Balance เริ่มพรุ่งนี้!
2 มี.ค. 2564

ผู้สื่อข่าวรายงานว่า ตลาดหลักทรัพย์แห่งประเทศไทย (ตลท.) ประกาศให้บริษัท ซีมิโก้ แคปปิตอล จำกัด (มหาชน) หรือ ZMICO เป็นหลักทรัพย์ที่มีระดับราคาและปริมาณการซื้อขายเปลี่ยนแปลงไปมากจากช่วงก่อนหน้า และอยู่ระหว่างบริษัทชี้แจงข้อมูล (Trading Alert List) พร้อมทั้งประกาศให้ ZMICO รวมถึงใบสำคัญแสดงสิทธิในการจองซื้อหุ้นสามัญของบริษัท ซีมิโก้ แคปปิตอล จำกัด (มหาชน) ครั้งที่ 4 หรือ ZMICO-W4 เป็นหลักทรัพย์ที่เข้าข่ายมาตรการกำกับการซื้อขาย เริ่ม 3 มี.ค.2564 ถึง 2 เม.ย.2564
โดยราคาหุ้น ZMICO ปิดตลาดวันนี้ (2 มี.ค.64) อยู่ที่ 3.30 บาท ปรับตัวขึ้น 0.76 บาท หรือ 29.92% ด้วยมูลค่าการซื้อขาย 629.01 ล้านบาท